بشیر مرزا

بشیر مرزا المعروف بی ایم  (پیدائش: 8 جون، 1941ء - وفات: 19 جنوری، 2000ء) پاکستان سے تعلق رکھنے والے نامور مصور تھے۔

 حالات زندگی 
بشیر مرزا 8 جون، 1941ء کوامرتسر، برطانوی ہندوستان میں پیدا ہوئےچغتائی سے اب تک۔ مصوروں کی کہکشاں، خان ظفر افغانی، ماہنامہ اطراف کراچی، شمارہ 39ستمبر 2017ء، ص 90۔تقسیم ہند کے بعد وہ کراچی میں سکونت پزیر ہوئے۔ 1958ء میں انھوں نے نیشنل کالج آف آرٹس لاہور میں داخلہ لیا اور 1962ء میں اپنی تعلیم مکمل کی۔ 1965ء میں انھوں نے کراچی میں نائجیریا کے سفیر کی اقامت پر اپنی پہلی سولو نمائش کی۔ اسی برس انھوں نے کراچی میں دی گیلری کے نام سے ایک آرٹ گیلری کا آغاز کیا جو نہ صرف کراچی بلکہ پاکستان کی بھی پہلی پرائیویٹ آرٹ گیلری تسلیم کی جاتی ہے۔ 1967ء میں ان کی مشہور ڈرائنگ سیریز پورٹریٹ آف پاکستان کا پورٹ فولیو منظر عام پر آیا۔ 1971ء میں انھوں نے کراچی میں  Lonley Girl کے نام سے اپنی پینٹنگز کی نمائش کی۔ اس کے بعد انھوں نے اسی نوعیت کی کئی اور نمائشیں بھی کیں۔عقیل عباس جعفری: پاکستان کرونیکل، ورثہ / فضلی سنز کراچی، 2010ء، ص 852

 اعزازات 
حکومت پاکستان نے بشیر مرزا کی خدمات کے اعتراف کے طور پر انھیں23 مارچ، 1994ء کو صدارتی تمغا برائے حسن کارکردگی عطا کیا۔ اس کے علاوہ 14 اگست، 2006ء کو پاکستان پوسٹ نے پاکستان کے دس عظیم مصوروں پر مبنی 40 روپے مالیت کے پینٹرز آف پاکستان کی ڈاک ٹکٹ شیٹ کا اجرا کیا، اس شیٹ میں بشیر مرزا بھی شامل تھے۔

 وفات 
بشیر مرزا 19 جنوری 2000ء کو کراچی، پاکستان میں وفات پا گئے اور ڈیفنس سوسائٹی کے قبرستان میں سپردِ خاک ہوئے۔

 حوالہ جات 

زمرہ:1941ء کی پیدائشیں
زمرہ:2000ء کی وفیات
زمرہ:بیسویں صدی کے پاکستانی مصور
زمرہ:پاکستانی مسلم شخصیات
زمرہ:پاکستانی ڈاک ٹکٹ نمونہ ساز
زمرہ:قومی کالج برائے فنون کے فضلا
زمرہ:کراچی کی شخصیات
زمرہ:کراچی کے فنکار
زمرہ:تمغائے حسن کارکردگی وصول کنندگان
زمرہ:پنجابی شخصیات
زمرہ:امرتسر کی شخصیات
زمرہ:پاکستانی فنکار